PATVIRTINTA

 Kelmės rajono savivaldybės tarybos

 2017 m. gruodžio 21 d. sprendimu Nr. T-400

**KELMĖS RAJONO SAVIVALDYBĖS KONTROLĖS KOMITETO 2017 METŲ VEIKLOS ATASKAITA**

2017 metais Kelmės rajono savivaldybės tarybos Kontrolės komitetas dirbo pagal Savivaldybės tarybos 2017 m. sausio 26 d. sprendimu patvirtintą veiklos programą.

|  |  |  |  |
| --- | --- | --- | --- |
| Eil. Nr. | Svarstomų klausimų tema | Svarstymo laikas | Atsakingi Kontrolės komiteto nariai |
|  | Dėl Kelmės rajono savivaldybės kontrolės ir audito tarnybos 2017 metų veiklos plano vykdymo  | Kartą per ketvirtį | E. Ūksas, Z. Loseva |
|  | Dėl Kelmės rajono savivaldybės kontrolės ir audito tarnybos atliktų auditų išvadų ir ataskaitų svarstymo  | Gavus išvadas ir ataskaitas | E. Ūksas, Z. Loseva |
|  | Dėl Kontrolės komitetui adresuotų prašymų, skundų, pasiūlymų bei viešos informacijos (komiteto kompetencijos klausimais) nagrinėjimo  | Nuolat | E. Ūksas, Z. Loseva |
|  | Dėl Kelmės rajono savivaldybės kontrolės ir audito tarnybos 2016 m. veiklos ataskaitos | I ketv. | E. Ūksas, Z. Loseva. Kontrolės ir audito tarnyba |
|  | Audito išvada dėl Kelmės rajono savivaldybės 2016 metų konsoliduotųjų biudžeto vykdymo ir finansinių ataskaitų rinkinių bei savivaldybės lėšų ir turto naudojimo teisėtumo bei dėl 2016 m. savivaldybei nuosavybės teise priklausančio turto ir savivaldybės patikėjimo teise valdomo valstybės turto ataskaitos  | III ketv. | Kontrolės komitetas, Kontrolės ir audito tarnyba |
|  | Dėl Kelmės rajono savivaldybės 2016 metų konsoliduotųjų biudžeto vykdymo ir finansinių ataskaitų rinkinių patvirtinimo | III ketv. | Kontrolės komitetas, Kontrolės ir audito tarnyba |
|  | Dėl Kontrolės ir audito tarnybos etatų skaičiaus | I ketv. | Kontrolės komitetas |
|  | Mokytojų ir pedagoginių darbuotojų kvalifikacijai kelti skirtų lėšų panaudojimas Kelmės rajono ugdymo įstaigose 2016 m. | II ketv.  | D. Balčiūnienė, R. Mažonavičienė |
|  | Dėl Kelmės rajono savivaldybės **s**ocialinio būsto skyrimo tvarkos ir priežiūros | II ketv. | A. Brazas,S. Lekšas |
|  | Dėl Kelmės rajono savivaldybės administracijos tarnybinių automobilių 2016 metais sunaudotų degalų  | I ketv. | S. Baltrušaitis,P. Račkauskas |
|  | Dėl 2016 metais bendruomenėms remti skirtų biudžeto lėšų panaudojimo | III ketv. | Z. Loseva,E. Ūksas |
|  | Dėl daugiafunkcių centrų Pašilėjė ir Pašilėnuose veiklos rezultatų | II ketv. | A. Brazas,E. Ūksas |
|  | Dėl Kelmės rajono savivaldybės kontrolės ir audito tarnybos 2018 m. veiklos plano projekto | III–IV ketv. | Kontrolės komitetas |
|  | Dėl Kontrolės komiteto 2017 metų veiklos ataskaitos | IV ketv. | E. Ūksas, Kontrolės komiteto nariai |

Kontrolės komitetas (toliau – Komitetas) 2017 metais išnagrinėjo visus veiklos programoje numatytus klausimus. Įvyko 12 posėdžių, buvo organizuotas vienas išvažiuojamasis Komiteto posėdis.

Komitetas išklausė Kontrolės ir audito tarnybos kontrolierės D. Bružienės pateiktas finansinio (teisėtumo) audito ataskaitą ir išvadas dėl UAB Kelmės vietinio ūkio, BĮ Pakražančio gimnazijos, SĮ Kelmės knygyno, VšĮ Kelmės ligoninės. Buvo išklausytos ir aptartos atliktų auditų ataskaitos dėl panaudos pagrindais perduoto turto valdymo ir naudojimo Kelmės rajono savivaldybėje, neformaliojo vaikų švietimo organizavimas, prieinamumas ir finansavimas Kelmės rajono savivaldybėje. Komitetas pritarė Kelmės rajono savivaldybės kontrolės ir audito tarnybos 2018 metų veiklos planui. Buvo keliamas klausimas dėl etatų skaičiaus Kontrolės ir audito tarnyboje, kontrolierė D. Bružienė informavo Komiteto narius, kad tarnyba 2017 metais įgyvendins užsibrėžtus uždavinius, turėdama esamą etatų skaičių.

Komiteto posėdžiuose buvo svarstomos kontrolierės pateiktos išvados dėl Savivaldybės galimybės imti 802 400 eurų ilgalaikę paskolą investiciniams projektams vykdyti bei dėl galimybės suteikti 300 000 eurų savivaldybės garantiją UAB „Kelmės autobusų parkas“ investiciniam projektui „Naujų autobusų įsigijimas ir plovyklos įrengimas“ įgyvendinti. Komitetas po diskusijų nusprendė siūlyti pakoreguoti Savivaldybės tarybai teikiamo sprendimo projekto Nr. T1-334 „Dėl garantijos suteikimo UAB „Kelmės autobusų parkas“ turinį, išbraukiant 2 punktą, garantiją siūlyti teikti tik 200 tūkst. eurų. Savivaldybės taryba, priimdama sprendimą dėl garantijos suteikimo UAB „Kelmės autobusų parkas“ atsižvelgė į Komiteto siūlymą.

Komitetas atsižvelgė į Savivaldybės tarybos pasiūlymą domėtis Savivaldybės administracijos įgyvendinamais užterštų teritorijų sutvarkymo projektais. 2017 m. kovo 9 d. Komitetas surengė išvažiuojamąjį posėdį į Tytuvėnus ir Užventį, kartu su už projektą atsakingais rajono savivaldybės specialistais apžiūrėjo ir įvertino tvarkomas teritorijas. Kaip vyksta šio projekto įgyvendinimas, buvo nuolat domimasi Komiteto posėdžiuose, išklausoma Savivaldybės administracijos pateikiama informacija. Kelmės rajono savivaldybės taryba dėl objektyvių priežasčių nusprendė neįgyvendinti užterštos teritorijos sutvarkymo projekto Želviuose, Užvenčio sen., o užterštos teritorijos Tytuvėnuose sutvarkymo projektui kilo problemų. Komitetas toliau domėsis šio projekto įgyvendinimo eiga.

Komitetas, atsižvelgdamas į Komiteto narių nagrinėtus klausimus, išvadas bei pasiūlymus, atliktų auditų rezultatus, rekomendavo Savivaldybės administracijai įrengti telemetrinę automobilių (GPS) kontrolę švietimo įstaigų geltonuosiuose autobusuose bei Savivaldybės administracijos automobiliuose. Rekomendacija yra įgyvendinama.

Komitetas svarstė klausimą dėl Kelmės rajono savivaldybėssocialinio būsto skyrimo tvarkos ir priežiūros. Buvo atkreiptas dėmesys į tai, kad iš 130 savivaldybei priklausančių būstų yra netinkamų gyventi, avarinės būklės, taip pat į socialinio būsto skyrimo tvarką. Komitetas nutarė rekomenduoti Savivaldybės administracijai papildyti socialinio būsto tvarkos aprašą, numatant, kad, iškeldinus gyventoją iš avarinės būklės socialinio buto, būstas būtų skiriamas be eilės.

Komitetas neturėjo reikšmingų pastabų dėl 2016 metais bendruomenėms skirtų lėšų panaudojimo, mokytojų ir pedagoginių darbuotojų kvalifikacijai kelti skirtų lėšų panaudojimo Kelmės rajono ugdymo įstaigose, dėl daugiafunkcių centrų Pašilėjė ir Pašilėnuose veiklos rezultatų.

Buvo gauti du komitetui adresuoti piliečių prašymai.

Rugsėjo 26 d. komiteto posėdyje buvo svarstomas pil. L. B. prašymas „Dėl intensyvaus sunkiasvorių automobilių srauto Laisvės, Pušyno gatvėmis Kelmėje ir sugadintos kelio dangos“. Komitetas išklausė Kelmės seniūno pavaduotojos I. Petkevičienės paaiškinimą apie susidariusią situaciją dėl Vytauto Didžiojo gatvėje vykdomų remonto darbų. Komitetas nusprendė įpareigoti Kelmės seniūną kontroliuoti sunkiasvorių automobilių srauto judėjimą miesto gatvėmis ir remonto darbų vykdytojams reikšti pastabas dėl kitų gatvių kelio dangos gadinimo.

Lapkričio 27 d. Komiteto posėdyje buvo svartomas pil. B. S. prašymas. Buvo išklausyta pareiškėja B. S., Savivaldybės administracijos specialistai. Komitetas nutarė, kad, sprendžiant pil. B. S. problemas, būtų vadovaujamasi galiojančiais įstatymais ir rajono savivaldybės sprendimais.

\_\_\_\_\_\_\_\_\_\_\_\_\_\_\_\_\_\_\_